**Ερωτήσεις σύντομης απάντησης**

**I. ΑΠΟ ΤΗΝ ΑΓΡΟΤΙΚΗ ΟΙΚΟΝΟΜΙΑ ΣΤΗΝ ΑΣΤΙΚΟΠΟΙΗΣΗ**

**Α. Η ΕΛΛΗΝΙΚΗ ΟΙΚΟΝΟΜΙΑ ΜΕΤΑ ΤΗΝ ΕΠΑΝΑΣΤΑΣΗ**

**1. Τα δημογραφικά δεδομένα**

1. Πώς διαμορφώθηκαν τα σύνορα της Ελλάδας από τα πρώτα χρόνια της ανεξαρτησίας μέχρι και το 1881;

2.  Να περιγράψετε την εικόνα του ελληνικού τοπίου τα πρώτα χρόνια του ελεύθερου ελληνικού βίου και να τη συσχετίσετε με την πληθυσμιακη πυκνότητα του κράτους.

3.  Να αναφερθείτε στην εξέλιξη του πληθυσμού του ελληνικού κράτους τον 19ο αιώνα και στους παράγοντες που την επηρέασαν.

4.  Να συγκρίνετε την κατάσταση των ελληνικών πόλεων τα πρώτα χρόνια μετά τη δημιουργία ανεξάρτητου ελληνικού κράτους με την αντίστοιχη των αστικών κέντρων της δυτικής Ευρώπης.

5.  Τι γνωρίζετε για τις μετακινήσεις ελληνικών πληθυσμών εντός και εκτός Ελλάδας ως και τις αρχές του 20ού αιώνα;

**2. Οι παραγωγικές δυνάμεις μέσα και έξω από την Ελλάδα και η «Μεγάλη Ιδέα»**

6.  Να αναφέρετε τα αίτια της οικονομικής και τεχνολογικής καθυστέρησης τα πρώτα χρόνια του βίου του ελληνικού κράτους σε σχέση με την Ευρώπη.

7.  Ποια στάση κράτησε η ελληνική διασπορά απέναντι στο ελληνικό κράτος ως τα τέλη του 19ου αιώνα;

8.  Τι γνωρίζετε για τη «Μεγάλη Ιδέα» και πώς επηρέαζε αυτή η εθνική ιδεολογία την οικονομική αλλά και πολιτική ζωή του τόπου;

**Β. Η ΕΛΛΗΝΙΚΗ ΟΙΚΟΝΟΜΙΑ ΚΑΤΑ ΤΟ 19ο ΑΙΩΝΑ**

**1. Το εμπόριο**

1. Σε ποια κατάσταση βρισκόταν η εσωτερική εμπορική κίνηση κατά το 19ο αιώνα;

2. Ποιοι παράγοντες διαμόρφωναν το ισοζύγιο πληρωμών της χώρας σε ό,τι αφορά τις εμπορικές της συναλλαγές;

3. Τι γνωρίζετε για τη σημασία και την προσφορά του εμπορίου στην Ελλάδα;

4. Να περιγράψετε τη διαμόρφωση των εμπορικών συναλλαγών ως το 1911, αναλύοντας ταυτόχρονα τους παράγοντες που συνετέλεσαν στην αύξησή τους.

5. Τι γνωρίζετε για τις ελληνικές εξαγωγές κατά τη διάρκεια του 19ου και ως τις αρχές του 20ού αιώνα;

6. Να αναφέρετε τα κύρια προϊόντα που εισήγαγε η Ελλάδα, καθώς και τις χώρες με τις οποίες διατηρούσε εμπορικές σχέσεις.

7. Να αναφέρετε τις εκτός της Ελλάδας περιοχές στις οποίες είχαν επεκτείνει τις δραστηριότητές τους οι ισχυροί ελληνικοί εμπορικοί οίκοι.

**2. Η εμπορική ναυτιλία**

8. Πώς διαμορφώθηκε η ναυτιλιακή δραστηριότητα πριν από την Ελληνική επανάσταση και ποιοι παράγοντες έδωσαν ώθηση στην ελληνική ναυτιλία να αναπτυχθεί σε αυτό το διάστημα;

9. Να παρουσιάσετε τις συνέπειες που προκάλεσε η Ελληνική επανάσταση του1821 στη εμπορική ναυτιλία.

10. Ποιοι λόγοι οδήγησαν στην ανάπτυξη νέων ναυτιλιακών κέντρων μετά την ανακήρυξη της ανεξαρτησίας του ελληνικού κράτους;

11. Τι γνωρίζετε για την πορεία της ελληνικής εμπορικής ναυτιλίας στα μέσα του 19ου αιώνα και τους παράγοντες που την επηρέασαν;

12. Να αναφέρετε τις συνέπειες που είχε για την ελληνική ναυτιλία η ατμοκίνηση και τις προσπάθειες που έγιναν για να εκσυγχρονιστούν τα ελληνικά πλοία.

13. Ποια ήταν η κατάσταση του ελληνικού εμπορικού στόλου την τελευταία δεκαετία του 19ου αιώνα και μέχρι τη λήξη του Α΄ Παγκοσμίου Πολέμου;

**3. Η διανομή των εθνικών κτημάτων**

14. Τι ονομάζουμε με τον όρο «εθνικές γαίες», ποια η έκτασή τους και πώς τις χρησιμοποίησαν οι ελληνικές επαναστατικές κυβερνήσεις;

15. Να αναφέρετε και να ερμηνεύσετε τα προβλήματα που δημιουργήθηκαν γύρω από τη διανομή των εθνικών γαιών σε σχέση με τους καλλιεργητές που είχαν δικαιώματα εκμετάλλευσης της γης προεπαναστατικά.

16. Ποια ήταν η τύχη των εθνικών γαιών της Στερεάς Ελλάδας;

17. Ποιοι λόγοι οδήγησαν στον πολυτεμαχισμό των εθνικών γαιών και ποιες συνέπειες προκλήθηκαν εξαιτίας αυτού του γεγονότος σε πολιτικό και κοινωνικό επίπεδο;

18. Να αναφέρετε τους στόχους που έθεσαν οι νομοθετικές ρυθμίσεις στην περίοδο 1870-1871 σχετικά με την αντμετώπιση του ζητήματος των εθνικών γαιών.

19. Πώς ρυθμίστηκε οριστικά το ζήτημα των εθνικών γαιών και ποια αποτελέσματα επέφερε αυτή η ρύθμιση;

**4. Η εκμετάλλευση των ορυχείων**

20. Τι γνωρίζετε για τον τρόπο με τον οποίον προσεγγίστηκε το ζήτημα της εκμετάλλευσης του υπεδάφους ως τα μέσα του 19ου αιώνα;

21. Πώς ρυθμίστηκε νομοθετικά το ζήτημα της χρήσης των μεταλλείων και ποιοι λόγοι οδήγησαν στην αύξηση του ενδιαφέροντος για τα μεταλλευτικά και οικοδομικά υλικά;

22. Ποια περιοχή αποτέλεσε το κέντρο της μεταλλευτικής δραστηριότητας στην Ελλάδα; Να αναφέρετε τα μεταλλευτικά προϊόντα που ενίσχυσαν τις ελληνικές εξαγωγές.

23. Τι γνωρίζετε για τα προϊόντα του υπεδάφους -πλην των μεταλλευτικών- που αποτέλεσαν πηγή εσόδων για το ελληνικό κράτος;

**5. Η δημιουργία τραπεζικού συστήματος**

24. Να αναλύσετε τους στόχους που θα εξυπηρετούσε η ίδρυση τραπεζικών ιδρυμάτων.

25. Σε ποια κατάσταση βρισκόταν το πιστωτικό σύστημα της χώρας τα πρώτα χρόνια της Ανεξαρτησίας και ποιοι παράγοντες δυσχέραιναν τις προσπάθειες που γίνονταν για την εύρυθμη λειτουργία του; Με ποιο σκεπτικό προσεγγίστηκε το πρόβλημα από το κράτος;

26. Πότε ιδρύθηκε η Εθνική Τράπεζα, ποιος ήταν ο πρώτος διοικητής της και ποιοι ήταν οι κύριοι μέτοχοί της;

27. Να περιγράψετε τις δραστηριότητες της Εθνικής Τράπεζας στα πρώτα χρόνια της λειτουργίας της.

28. Τι γνωρίζετε για την εξάπλωση της Εθνικής Τράπεζας στην επαρχία και την επίδραση που είχε αυτή στους ρυθμούς ανάπτυξης της ελληνικής κοινωνίας;

29. Να αναφέρετε τις εξελίξεις στο τραπεζικό σύστημα μετά το 1860.

**6. Η βιομηχανία**

30. Να συγκρίνετε την ανάπτυξη της βιομηχανίας στον ελλαδικό χώρο με την αντίστοιχη ανάπτυξη στη δυτική και κεντρική Ευρώπη κατά τον 19ο αιώνα. Πώς μπορείτε να ερμηνεύσετε τις διαφορές που παρατηρείτε;

31. Να παρουσιάσετε τις μονάδες παραγωγής που αναπτύχθηκαν τις πρώτες δεκαετίες της Ανεξαρτησίας και τους λόγους που δεν επέτρεψαν την πρόοδό τους.

32. Τι γνωρίζετε για την πρώτη απόπειρα να αναπτυχθεί η βιομηχανική δραστηριότητα;

33. Να περιγράψετε τις μεταβολές που παρουσιάστηκαν στον χώρο της βιομηχανίας στα τέλη του 19ου και στις αρχές του 20ού αιώνα.

34. Ποιοι λόγοι καθιστούσαν δυσχερή την ανάπτυξη της βιομηχανίας στον ελλαδικό χώρο κατά τα τέλη του 19ου αιώνα;

35. Σε ποιο βαθμό επηρέασαν τη βιομηχανική ανάπτυξη οι αλλαγές των δεδομένων στην ελληνική κοινωνία μετά το 1912-13;

**7. Τα δημόσια έργα**

36. Σε ποια κατάσταση βρίσκονταν οι υποδομές του ελληνικού κράτους το 1830 και ποια προβλήματα αντιμετώπισε η διοίκηση στην προσπάθειά της να προσαρμόσει την ελληνική πραγματικότητα στα ευρωπαϊκά πρότυπα;

37. Πώς προχώρησε η προσπάθεια για την ανάπτυξη των χερσαίων συγκοινωνιών μέχρι τη δεκαετία του 1870 και ποιοι λόγοι δυσχέραιναν αυτό το έργο;

38. Να παρουσιάσετε τις εξελίξεις στον τομέα της ανάπτυξης του οδικού δικτύου στα τέλη του 19ου και στις αρχές του 20ού αιώνα, καθώς και τους ανασταλτικούς παράγοντες που εμπόδιζαν αυτή την προσπάθεια.

39. Τι γνωρίζετε για τις ενέργειες που είχαν ως στόχο την αποξήρανση των εκτάσεων που καλύπτονταν από λίμνες και έλη;

40. Να περιγράψετε τις προσπάθειες για τη διάνοιξη της διώρυγας της Κορίνθου και τις συνέπειες που είχε αυτή για τη ναυσιπλοΐα.

**8. Το δίκτυο των σιδηροδρόμων**

41. Τι γνωρίζετε για την προσφορά του σιδηροδρόμου, γενικότερα, στις χερσαίες μεταφορές;

42. Πότε άρχισαν οι πρώτες συζητήσεις στην Ελλάδα για την κατασκευή σιδηροδρομικού δικτύου και ποιοι λόγοι καθυστέρησαν την κατασκευή του;

43. Πότε κατασκευάστηκε η πρώτη σιδηροδρομική γραμμή στην Ελλάδα, σε ποια περιοχή και ποιο ήταν το μήκος της;

44. Να αναφέρετε τους λόγους που επέτρεψαν μετά το 1881 τη δημιουργία υποδομής για την κατασκευή σιδηροδρομικού δικτύου στην Ελλάδα.

45. Σε ποια εποχή δόθηκε μεγάλη ώθηση στην κατασκευή σιδηροδρομικού δικτύου, ποια προβλήματα αντιμετωπίστηκαν και ποια ήταν η ιδιαιτερότητά του;

46. Ποιος ανέλαβε το κόστος της κατασκευής του σιδηροδρομικού δικτύου στην Ελλάδα και με ποιο σκεπτικό; Ποια ήταν τελικά η έκβαση της προσπάθειας;

47. Πώς θα αποτιμούσατε την προσφορά του σιδηροδρομικού δικτύου στην ανάπτυξη του ελληνικού κράτους;

**9. Τα εθνικά δάνεια**

48. Τι γνωρίζετε για την πρακτική του δανεισμού στην Ελλάδα από το 1832 ως και το 1861 και τους λόγους για τους οποίους οι ελληνικές κυβερνήσεις στρέφονταν σε αυτή;

49. Περιγράψτε την πορεία του δανεισμού από τη δεκαετία του 1860 ως και τη δεκαετία του 1880. Πώς αξιοποιήθηκαν αυτά τα δάνεια;

**10. Η πτώχευση του 1893 και ο Διεθνής Οικονομικός Έλεγχος**

50. Τι γνωρίζετε για την πτώχευση του 1893 και πώς συνδυάζεται αυτή με τον πόλεμο του 1897;

51. Ποιες χώρες ανέλαβαν, ύστερα από την πτώχευση, τη διαχείριση των κρατικών εσόδων και με ποιο τρόπο;

52. Ποια προβλήματα αντιμετώπισε η Διεθνής Επιτροπή στη διαχείριση των κρατικών εσόδων και ποια ήταν τελικά τα αποτελέσματα αυτής της διαχείρισης;

**11. Το εξωελλαδικό ελληνικό κεφάλαιο**

53. Σε ποιες περιοχές ανέπτυξαν δραστηριότητες οι Έλληνες ομογενείς κατά τη διάρκεια του 19ου αιώνα;

54. Πώς θα χαρακτηρίζατε τις σχέσεις των Ελλήνων της διασποράς με το ελληνικό βασίλειο μέχρι τη δεκαετία του 1870;

55. Να εξηγήσετε τους λόγους για τους οποίους οι Έλληνες της διασποράς προτιμούσαν την Οθωμανική Αυτοκρατορία για τις συναλλαγές τους.

56. Πώς συνδέεται η οικονομική κρίση του 1873 με τη στροφή των Ελλήνων της διασποράς προς το ελληνικό κράτος;

57. Περιγράψτε τον τρόπο με τον οποίο διείσδυσαν οι Έλληνες της διασποράς στην ελληνική αγορά.

58. Ποιος ήταν ο χαρακτήρας των επενδύσεων των Ελλήνων ομογενών στην Ελλάδα;

59. Περιγράψτε τη συμπεριφορά των ομογενών κεφαλαιούχων απέναντι στο ελληνικό κράτος στις αρχές του 20ού αιώνα.

60. Σε ποια κοινωνικά στρώματα ανήκε η μεγάλη μάζα των Ελλήνων της διασποράς και τι γνωρίζετε για τη συμβολή της στην ελληνική οικονομία;

**Γ. ΟΙ ΟΙΚΟΝΟΜΙΚΕΣ ΕΞΕΛΙΞΕΙΣ ΚΑΤΑ ΤΟΝ 20ό ΑΙΩΝΑ**

**1. Το αγροτικό ζήτημα**

1. Να περιγράψετε τις συνέπειες που είχε για την αγροτική παραγωγή η βιομηχανική επανάσταση τόσο στις ανεπτυγμένες χώρες όσο και στην Ελλάδα.

2. Σε ποια αποτελέσματα για την έγγεια ιδιοκτησία οδήγησε η διανομή των εθνικών κτημάτων αλλά και η διεύρυνση του ελληνικού κράτους μετά το 1881;

3. Να αναφερθείτε στην ψήφιση νόμων το 1907 που αφορούσαν το ιδιοκτησιακό καθεστώς και στην προσπάθεια εφαρμογής τους μέχρι την εποχή των Βαλκανικών Πολέμων.

4. Ποιοι ήταν οι στόχοι της αγροτικής μεταρρύθμισης του 1917 και σε ποια αποτελέσματα οδήγησε;

5. Πώς επηρέασε την αγροτική μεταρρύθμιση το προσφυγικό ζήτημα μετά τη Μικρασιατική καταστροφή, ποια προβλήματα δημιουργήθηκαν και με ποιες ενέργειες ολοκληρώθηκε τελικά η μεταρρύθμιση;

**2. Τα πρώτα βήματα του εργατικού κινήματος**

6. Ποιοι παράγοντες δεν επέτρεψαν τη δημιουργία εργατικού κινήματος στην Ελλάδα σε όλη τη διάρκεια του 19ου αιώνα και μέχρι τους Βαλκανικούς Πολέμους;

7. Να εξηγήσετε τους λόγους για τους οποίους η ενσωμάτωση της Θεσσαλονίκης στο ελληνικό κράτος οδήγησε στην ανάπτυξη του εργατικού κινήματος.

8. Να περιγράψετε τις εξελίξεις στο εργατικό κίνημα στη διάρκεια αλλά και μετά το τέλος του Α΄ Παγκοσμίου Πολέμου.

**3. Οι οικονομικές συνθήκες κατά την περίοδο 1910-1922**

9. Πώς συνδέεται η πολιτική αντίληψη του βενιζελισμού με την οικονομική ανάπτυξη;

10. Να περιγράψετε τους παράγοντες που καθόριζαν την πολιτική του Βενιζέλου τη δεκαετία του 1910.

11. Με ποιους τρόπους αντιμετωπίστηκε η αγροτική κρίση του 1910;

12. Να περιγράψετε τις συνέπειες που προκάλεσαν στην ελληνική κοινωνία οι Βαλκανικοί Πόλεμοι και την κατάσταση στην οποία βρισκόταν η Ελλάδα στις παραμονές του Α΄ Παγκοσμίου Πολέμου.

**4. Ο Α΄ Παγκόσμιος Πόλεμος**

13. Ποια προβλήματα δημιουργήθηκαν πριν η Ελλάδα τελικά συμμετάσχει στον Α΄ Παγκόσμιο Πόλεμο;

14. Τι γνωρίζετε για τα δάνεια που παραχωρήθηκαν στην Ελλάδα μετά το 1917;

15. Να περιγράψετε τις συνέπειες που προκάλεσε σε οικονομικό επίπεδο η κυβερνητική αλλαγή στην Ελλάδα τον Νοέμβριο του 1920.

16. Τι γνωρίζετε για την πρώτη «διχοτόμηση της δραχμής» και την αποτελεσματικότητα του μέτρου αυτού;

**5. Η οικονομική ζωή κατά την περίοδο 1922-1936**

17. Ποιες πληθυσμιακές αλλαγές προκάλεσε στην Ελλάδα η Μικρασιατική καταστροφή;

18. Να περιγράψετε την αντίδραση του κρατικού μηχανισμού μετά τη Μικρασιατική καταστροφή και το είδος των προβλημάτων που παρουσιάστηκαν.

**6. Η ελληνική οικονομία κατά την περίοδο του Μεσοπολέμου**

19. Σε ποια κατάσταση βρισκόταν η ελληνική οικονομία την περίοδο 1919-1939;

**7. Οι μεγάλες επενδύσεις**

20. Πώς αντιμετωπίστηκε το πρόβλημα της υδροδότησης της Αθήνας που είχε οξυνθεί μετά την έλευση των προσφύγων από τη Μικρά Ασία;

21. Τι γνωρίζετε για την εγκατάσταση παραγωγής ηλεκτρικού ρεύματος στην Αθήνα αλλά και την ανάπτυξη δικτύου αστικών συγκοινωνιών;

22. Ποιες προσπάθειες ανάπτυξης των υποδομών στην Αττική αλλά και σε ολόκληρη τη χώρα έγιναν την περίοδο του Μεσοπολέμου;

**8. Η Τράπεζα της Ελλάδος**

23. Ποιοι λόγοι οδήγησαν στην ίδρυση της Τράπεζας της Ελλάδος, ποια προβλήματα δημιουργήθηκαν και πότε τελικά άρχισε η λειτουργία της;

24. Περιγράψτε τις ενέργειες της Τράπεζας της Ελλάδος την περίοδο 1928-1932 και τον ρόλο που αυτή έπαιξε στην οικονομική ανάπτυξη του κράτους.

**9. Η κρίση του 1932**

25. Σε ποια κατάσταση βρισκόταν η ελληνική οικονομία πριν εκδηλωθεί η οικονομική κρίση του 1932;

26. Με ποιες ενέργειες προσπάθησε η ελληνική κυβέρνηση να αποτρέψει την οικονομική κρίση του 1932 και ποια αποτελέσματα τελικά πέτυχε;

27. Τι γνωρίζετε για τη μέθοδο «κλήριγκ» στον χώρο της οικονομικής πρακτικής;

28. Πώς επηρέασε τελικά η οικονομική κρίση του 1932 την Ελλάδα σε πολιτικό επίπεδο;